CELEX: 62006CA0500
Language: sk
Date: 2008-07-17 00:00:00
Title: Vec C-500/06: Rozsudok Súdneho dvora (druhá komora) zo 17. júla 2008 (návrh na začatie prejudiciálneho konania, ktorý podal Giudice di pace di Genova – Taliansko) – Corporación Dermoestética SA/To Me Group Advertising Media (Článok 3 ods. 1 písm. g) ES, články 4 ES, 10 ES, 43 ES, 49 ES, 81 ES, 86 ES a 98 ES — Vnútroštátna právna úprava zakazujúca vysielať reklamu lekársko-chirurgických zákrokov estetickej povahy)

30.8.2008   
            
            
               SK
            
            
               Úradný vestník Európskej únie
            
            
               C 223/10
            
         Rozsudok Súdneho dvora (druhá komora) zo 17. júla 2008 (návrh na začatie prejudiciálneho konania, ktorý podal Giudice di pace di Genova – Taliansko) – Corporación Dermoestética SA/To Me Group Advertising Media
   (Vec C-500/06) (1)
   
   (Článok 3 ods. 1 písm. g) ES, články 4 ES, 10 ES, 43 ES, 49 ES, 81 ES, 86 ES a 98 ES - Vnútroštátna právna úprava zakazujúca vysielať reklamu lekársko-chirurgických zákrokov estetickej povahy)
   (2008/C 223/14)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Giudice di pace di Genova
   Účastníci konania pred vnútroštátnym súdom
   
      Žalobca: Corporación Dermoestética SA
   
      Žalovaný: To Me Group Advertising Media
   
      Za účasti: Cliniche Futura Srl
   Predmet veci
   Návrh na začatie prejudiciálneho konania – Giudice di pace di Genova – Výklad článkov 43, 49, 81, 86 a 98 ES – Zlučiteľnosť ustanovenia vnútroštátneho práva zakazujúceho reklamu na televíznych staniciach s celoplošnou pôsobnosťou týkajúcu sa lekársko-chirurgických zákrokov vykonávaných na súkromných klinikách vlastniacich príslušné povolenia a obmedzujúceho maximálnu výšku nákladov na reklamu na 5 % príjmov priznaných za obdobie predchádzajúceho roka
   Výrok rozsudku
   Články 43 ES a 49 ES, v spojení s článkami 48 ES a 55 ES sa majú vykladať v tom zmysle, že bránia takej vnútroštátnej právnej úprave, ako je vo veci samej, keďže zakazuje vysielať na televíznych staniciach s celoplošnou pôsobnosťou reklamu lekárskych a chirurgických zákrokov vykonávaných v súkromných zdravotníckych zariadeniach, hoci sa tá istá reklama môže za určitých okolností vysielať lokálnymi televíznymi stanicami.
   
      (1)  Ú. v. EÚ C 42, 24.2.2007.